
Cieľ, zameranie aktivít: Keďže v školskom roku 2016/2017 sa majú školy prednostne venovať podpore čitateľskej gramotnosti, tak som spojila prácu s textami v čítanke s prácou s detským časopisom Vrabček a praktickými činnosťami, aby som upozornila  na potrebu jedenia zeleniny, ovocia, orechov  kvôli svojmu zdraviu.
Vyučovací predmet: SJL, VYV, 2. ročník
Pomôcky: Čítanka pre 2. ročník, pracovný zošit k Čítanke, časopis Vrabček č.2, mrkva, jablká, orechy, mixér Nutribullet, miska, sklené poháre, výkres A2 s namaľovaným slniečkom, farebné papiere, nožnice, lep, fixky.
Realizácia:
Najskôr žiaci čítali text „ Ako sa mrkva dožila najväčšej zimnej krásy“. Keďže text už žiaci čítali za domácu úlohu, vedeli o akej zelenine sa v texte píše. V pracovných zošitoch mali vypracovanú úlohu o tom, akú zeleninu ľúbia, aj aké jedlá z nej pripravené majú radi. Domácu úlohu každý všetkým prečítal a povedali sme si aj o ďalších zdravých dobrotách zo zeleniny. Nasledovali hádanky o ovocí a zelenine, ktoré som dávala deťom z čítanky a čítanie básne Hruška od Kristy Bendovej.  Báseň bola deťom známa, zahrali si rozhovor medzi hruškou a záhradníkom. Povedali sme si, že  jeme zrelé plody, umyté a s čistými rukami.
Ďalšou aktivitou bola ochutnávka mrkvy.
Mrkva patrí medzi obľúbenú zeleninu žiakov, miska sa 2x rýchlo vyprázdnila.
V triede žiaci odoberajú časopis Vrabček. Veľkými tlačenými písmenami dopĺňali vo dvojiciach Vrabčekovu maxikrížovku. Jej riešením bolo dokončenie Októbrového Smejka. Z úsmevného príbehu vyplynulo, že nahryznuté jabĺčka treba dojesť.
V minidivadielku od Vrabčeka s názvom Jabĺčka boli určené postavy: ježko, psíček, mačička, sova a rozprávač. Na záver čítali všetci: Každé z nich je najlepšie,
                                                                 To už dobre vieme,
                                                                  Preto naše jabĺčka
                                                                  S veľkou chuťou zjeme!
Z minidivadielka vyplynulo ponaučenie, že nezáleží na farbe jabĺčka, všetky jabĺčka sú zdravé.
Pri príprave smoothie z jabĺk, orechov som žiakov ukázala 2 spôsoby prerezania jabĺčka na polovicu, pozreli sme si jadrovník. Vysvetlila som žiakov, že pri výrobe takýchto nápojov dostane naše telo vitamíny a iné zdraviu prospešné látky z celých plodov. V smoothie sa nachádza dužina i šupky z plodov. Možností kombinácie ovocia, zeleniny, orechov pri výrobe smoothie je veľa.
K namaľovanému slniečku temperovou farbou dnes žiaci vystrihovali zeleninu, ovocie, orechy. Potom ho dokreslili a nalepili na výkres. Slniečko má dôležitú úlohu pri raste a vývine plodov. 
Zhrnutie: Jesť veľa surovej zeleniny, ovocia, orechov predovšetkým v surovom stave. Tepelným upravovaním sa časť cenných látok z potravín stráca.

